sagorsarker/bangla-wikipedia huggingface dataset:
সোফিয়া গার্ডেন্স

সোফিয়া গার্ডেনস () ওয়েলসের রাজধানী কার্ডিফের টাফ নদীর পশ্চিম তীরে ও কার্ডিফ আর্মস পার্কের ১.৬ কিলোমিটার উত্তরে প্রতিষ্ঠিত একটি ক্রিকেট স্টেডিয়াম। নামস্বত্ত্বের কারণে বর্তমানে এ স্টেডিয়ামটি "সলেক স্টেডিয়াম" নামে পরিচিতি পাচ্ছে। 
এই মাঠে প্রথম আন্তর্জাতিক খেলা ছিল ১৯৯৯ ক্রিকেট বিশ্বকাপ এর অস্ট্রেলিয়া ও নিউজিল্যান্ডের খেলা ২০ মে, ১৯৯৯ তারিখে।
২০১৩ সালের জুন মাসের আইসিসি চ্যাম্পিয়ন্স ট্রফি আয়োজনে লন্ডনের ওভাল, বার্মিংহ্যামের এজবাস্টন ক্রিকেট গ্রাউন্ডের পাশাপাশি এখানেও সেমি-ফাইনালসহ ৫টি খেলা হয়েছে।
"লেডি সোফিয়া রডন-হ্যাস্টিংসের" নামানুসারে সোফিয়া গার্ডেনসের নামকরণ করা হয়েছিল। ঊনবিংশ শতকের শেষার্ধ্বে লেডি সোফিয়া ক্রমবর্ধমান নগরের বিনোদনের লক্ষ্যে উন্মুক্ত স্থান বরাদ্দের চিন্তা-ভাবনা করেন ও তার স্বামী এর উন্নয়নে যথেষ্ট সহায়তা করেন। বর্তমানে এলাকাটি কার্ডিফ সিটি কাউন্সিলের নিয়ন্ত্রণে রয়েছে।
কার্ডিফ আর্মস পার্ক থেকে স্থানান্তরিত হয়ে ২৪ মে, ১৯৬৭ তারিখে গ্ল্যামারগ্যান তাদের প্রথম-শ্রেণীর ক্রিকেট খেলা আয়োজনে লক্ষ্যে সলেক স্টেডিয়ামকে নিজ মাঠ হিসেবে ব্যবহার করছে। ১৯৯৫ সালে ১২৫ বছর মেয়াদী চুক্তি সম্পন্ন হয়। পূর্বে কার্ডিফ করিন্থিয়ান্স ফুটবল ক্লাব এ মাঠে ফুটবল খেলার আয়োজন করতো। ২০০৭ সালে গ্ল্যামারগ্যানের ক্রিকেটার মাইক পাওয়েলের আবেদনের প্রেক্ষিতে কর্তৃপক্ষ তার শবদেহ সমাহিত করার ইচ্ছা মঞ্জুর করে।
চিরঞ্জিত চক্রবর্তী

চিরঞ্জিত চক্রবর্তী ভারতীয় বাংলা চলচ্চিত্রের এক বিখ্যাত অভিনেতা। তিনি একজন রাজনীতিবিদও । তিনি পশ্চিম বাংলা সরকারের এক উল্লেখযোগ্য রাজনীতিবিদ। তার পিতা শৈল চক্রবর্তী একজন খ্যাতনামা চিত্রশিল্পী।
তিনি "মিত্র প্রতিষ্ঠান" থেকে উচ্চ মাধ্যমিক পরীক্ষায় উত্তীর্ণ হন। তিনি "যাদবপুর বিশ্ববিদ্যালয়"-এ প্রকৌশল বিভাগে ভর্তি হলেও ফাইনাল পরীক্ষা দেননি। তিনি সংবাদ পাঠক হিসেবে এবং "দেশ" পত্রিকায়ও কাজ করেছেন। তিনি একজন বিখ্যাত মঞ্চ অভিনেতা। তিনি সফল পরিচালকও । তিনি বিবাহিত এবং তার একটি মেয়ে আছে।
১৯৭০ সাল থেকে তিনি রোমান্টিক ছবি ছাড়াও বিভিন্ন অ্যাকশন ধাঁচের ছবিতে সফলভাবে অভিনয় করেন। তিনি জনপ্রিয়তার শীর্ষে আরোহণ করেন মূলত ৩টি চলচ্চিত্রের মাধ্যমেঃ "অশ্লীলতার দায়ে" (১৯৮২); নারায়ণ স্যান্যালের একই নামাঙ্কিত উপন্যাসের ওপর ভিত্তি করে, "সমরপিতা" ও "অন্তরালে"। "অন্তরালে" ছবিতে বাপ্পি লাহিড়ী-কিশোর কুমারের গাওয়া সেই বিখ্যাত গান-"আজ এই দিনটাকে মনের খাঁচায় লিখে রাখব" রয়েছে। এর প্রথম দুই ছবি "আলপনা গোস্বামী" ও তৃতীয় ছবিটি "মুনমুন সেনের" বিপরীতে অভিনীত।
এছাড়াও তিনি দেবশ্রী রায়, শতাব্দী রায়-এর বিপরীতেও অভিনয় করেন। চিরঞ্জিত পরিচালিত এবং অভিনীত "ভয়" ছবিটি মারাত্মক সাফল্য লাভ করে। এছাড়াও তিনি রুপা গাঙ্গুলি, ঋতুপর্ণা সেনগুপ্ত-এর বিপরীতে অভিনয় করেন।
চিরঞ্জিত পশ্চিম বাংলার বারাসাতের সিটে সর্বভারতীয় তৃণমূল কংগ্রেসের পক্ষে অ্যাসেম্বলিতে অংশগ্রহণ করেন এবং জয়যুক্ত হন।
পরিচালক হিসাবে
অভিনেতা হিসেবে
যোগেন্দ্রনাথ মণ্ডল

যোগেন্দ্রনাথ মণ্ডল (জন্ম: ২৯ জানুয়ারি, ১৯০৪ - মৃত্যু: ৫ অক্টোবর, ১৯৬৮) আধুনিক পাকিস্তান রাষ্ট্রের কেন্দ্রীয় ও শীর্ষস্থানীয় প্রতিষ্ঠাকালীন ব্যক্তিত্ব এবং তফসিলি সম্প্রদায়ের বিশিষ্ট রাজনৈতিক নেতা ছিলেন। সংবিধান প্রণেতা হিসেবে দেশের আইন ও শ্রম মন্ত্রী ছিলেন। এছাড়াও তিনি কমনওয়েলথ ও কাশ্মীর বিষয়ক দ্বিতীয় মন্ত্রীয় মর্যাদায় অধিষ্ঠিত ছিলেন। ব্রিটিশ ভারতের বাংলা প্রদেশে জন্মগ্রহণকারী যোগেন্দ্রনাথ পরবর্তীকালে পাকিস্তানের মুখপত্র ছিলেন। ভারত বিভাজনের কয়েক বছর পর তিনি পাকিস্তানে অবস্থান করেন। ১৯৪৭ থেকে ১৯৫০ সাল পর্যন্ত বন্দর নগরী ও পাকিস্তানের সাবেক রাজধানী করাচীতে বসবাস করতেন। তিনি দেশ বিভাগের কয়েক বছর পরে পাকিস্তান প্রশাসনের হিন্দু বিরোধী পক্ষপাতিত্ব তুলে ধরে পাকিস্তানের তৎকালীন প্রধানমন্ত্রী লিয়াকত আলী খানের কাছে পদত্যাগ জমা দেওয়ার পরে ভারতে পাড়ি জমান।
যোগেন্দ্রনাথ মণ্ডলের জন্ম ১৯০৪ খ্রিস্টাব্দে র ২৯ শে জানুয়ারি ব্রিটিশ ভারতের অধুনা বাংলাদেশের বরিশাল জেলার মৈস্তারকান্দিতে। পিতা রামদয়াল মণ্ডল ও মাতা সন্ধ্যা দেবী।
যোগেন্দ্রনাথ মণ্ডল ১৯২৪ খ্রিস্টাব্দে অঙ্ক ও সংস্কৃতে ভালো নম্বর পেয়ে ম্যাট্রিক পাস করেন। এরপর বরিশালের ব্রজমোহন কলেজ থেকে আইএ এবং গণিত ও সংস্কৃত নিয়ে বিশেষ কৃতিত্বের সঙ্গে ১৯২৯ খ্রিস্টাব্দে বিএ পাস করেন। ১৯৩৪ খ্রিস্টাব্দে আইন পরীক্ষায় উত্তীর্ণ হন।
১৯৩৪ খ্রিস্টাব্দে আইন পরীক্ষায় উত্তীর্ণ হয়ে কলকাতার ছোটো আদালতে শিক্ষানবিশ হিসাবে যোগ দেন।পরে ১৯৩৬ খ্রিস্টাব্দে বরিশাল সদর আদালতে আইনজীবী হন। সেসময় হতেই তিনি সামাজিকভাবে অনগ্রসর শ্রেণির উন্নতিসাধনে জনসেবামূলক কাজকর্মে যুক্ত হন।
১৯৩৭ খ্রিস্টাব্দে নির্বাচনে নিম্নবর্গের মানুষদের দাবিদাওয়া সামনে রেখে তিনি প্রতিদ্বন্দ্বিতা করেন এবং জয়ী হন। সাধারণ নির্বাচনে তিনিই প্রথম তফশিলি জাতির একমাত্র প্রতিনিধি যিনি সারা ভারতে আইনসভার একটি সাধারণ আসন দখল করতে পেরেছিলেন। কেন্দ্রটি ছিল বাখরগঞ্জ। ১৯৩৮ খ্রিস্টাব্দে বঙ্গীয় বিধানসভায় তফশিলি সম্প্রদায়ভুক্ত সদস্যদের নিয়ে তিনি 'ইনডিপেনডেন্ট শিডিউলড কাস্ট পার্টি' নামে একটি নিরপক্ষ তফশিলি দল গঠন করেন। ১৯৪৩ খ্রিস্টাব্দে খাজা নাজিমুদ্দিনের মন্ত্রী সভায় তিনি সমবায় ও ঋণদান বিষয়ক মন্ত্রী ছিলেন। ১৯৪৬ খ্রিস্টাব্দে তিনি ভারতের অন্তর্বর্তী সরকারের আইনমন্ত্রীর দায়িত্বভার পালন করেন। বাংলার সোহরাওয়ার্দির মন্ত্রী সভায় ১৯৪৬ খ্রিস্টাব্দের এপ্রিল থেকে অক্টোবর পর্যন্ত কাজ করেছেন। 
১৫ আগস্ট, ১৯৪৭ সালে ভারত বিভাজন হয়। এরপর তিনি পাকিস্তান গণপরিষদের সদস্য ও অস্থায়ী সভাপতি হন। দলিত শ্রেণীর নেতা হিসেবে যোগেন্দ্রনাথ কতকগুলো সাধারণ বিষয় নিয়ে মুসলিম লীগের সাথে চুক্তিবদ্ধ হন। তিনি আশা করেছিলেন যে এরফলে দলিত শ্রেণীর লোকেরা লাভবান হবে। ফলশ্রুতিতে তিনি নবগঠিত রাষ্ট্র পাকিস্তানের মন্ত্রীসভায় আইন ও শ্রম মন্ত্রী হন। এর মাধ্যমে সরকার প্রশাসনে সর্বোচ্চ স্তরের হিন্দু সদস্য হন।
পাকিস্তানি প্রশাসনের হিন্দু বিরোধী পক্ষপাতিত্ব অনুধাবন করার কথা উদ্ধৃত করে তৎকালীন প্রধানমন্ত্রী লিয়াকত আলী খানের কাছে পদত্যাগ পত্র জমা দেওয়ার পরে ১৯৫০ সালে যোগেন্দ্রনাথ মণ্ডল ভারতে ফিরে আসেন। তিনি তার পদত্যাগের চিঠিতে অমুসলিম সংখ্যালঘুদের প্রতি সামাজিক অন্যায় ও পক্ষপাতমূলক আচরণ সম্পর্কিত ঘটনা উল্লেখ করেছেন। পাকিস্তান থেকে ফিরে আসার পরে অজ্ঞাতনামা জীবনযাপন করার পরে ১৯৬৮ সালের ৫ অক্টোবর তিনি তার গৃহে পশ্চিমবঙ্গে মৃত্যুবরণ করেন।
চেলসি ম্যানিং

চেলসি ম্যানিং যুক্তরাষ্ট্রের একজন সেনা যিনি মার্কিন সাম্রাজ্যের স্পর্শকাতর তথ্য ফাঁস করার অভিযোগে এখন নির্জন কারাগারে বন্দি জীবন কাটাচ্ছেন। সাড়া জাগানো ওয়েবসাইট উইকিলিকসে যুক্তরাষ্ট্রের স্পর্শকাতর তথ্য ফাঁসের অভিযোগে যখন প্রাইভেট চেলসি ম্যানিং অভিযুক্ত হন, তখন তার বয়স ২২ বছর। সরকারি গোপন নথি ফাঁস করার অপরাধে ২০১০ সালে এই মার্কিন সেনাকে গ্রেপ্তার করে এফবিআই।
চেলসি ম্যানিংয়ের বিরুদ্ধে অভিযোগ আছে যে তিনি কয়েক হাজার সামরিক ফিল্ড রিপোর্ট আর প্রায় ৭ লাখ মিলিটারি কেবলের সাহায্যে আফগানিস্তান ও ইরাকে মার্কিন সেনার লক্ষাধিক গোপন রিপোর্ট দুনিয়ার সামনে ফাঁস করেছেন। ইরাক ও আফগানিস্তানে মার্কিন সেনা অভিযান চালানোর সময় ২০০৭ সালে বাগদাদে চালানো মার্কিন বিমান হামলার স্পর্শকাতর ভিডিওচিত্র ডাউনলোড করে সেগুলো ছড়িয়ে দিয়েছেন ম্যানিং। একইভাবে ম্যানিং ২০০৯ সালে ইয়েমেনে চালানো মার্কিন ক্ষেপণাস্ত্র হামলার ভিডিওচিত্র ডাউনলোড করে সেগুলো ছড়িয়ে দেন। অভিযোগ রয়েছে, এগুলো সবই ম্যানিং করেছেন অবৈধভাবে। অনলাইনে চ্যাটিং করার সময় ম্যানিং একবার লিখেছিলেন, ‘মিথ্যা সুখের চেয়ে আমি কষ্টকর সত্যকে বেছে নিতে চাই।’
উইকিলিকসের কাছে একাধিক গোপন তথ্য ফাঁসের অভিযোগে অভিযুক্ত মার্কিন সেনা ব্রাডলি ম্যানিং তার বিরুদ্ধে আনা কয়েকটি অভিযোগ স্বীকার করে নিয়েছেন যদিও শত্রুকে সহায়তা করার অভিযোগটি স্বীকার করেননি তিনি। ম্যানিংয়ের বিরুদ্ধে আনীত অভিযোগগুলোর মধ্যে এটিই সবচেয়ে গুরুতর। যুক্তরাষ্ট্রের মেরিল্যান্ডে এক সামরিক আদালতে ম্যানিংয়ের শুনানি অনুষ্ঠিত হয়। সেখানে তিনি তার বিরুদ্ধে দায়েরকৃত ২২টি অভিযোগের দশটি স্বীকার করে নেন ম্যানিং। এ সময় তিনি উইকিলিকসেকের কাছে গোপন তথ্য ফাঁসের অভিযোগটিও স্বীকার করে নেন এবং বলেন যে বিভিন্ন কারণে যুক্তরাষ্ট্রের জনগণের মধ্যে মার্কিন বাহিনীর ভূমিকা এবং পররাষ্ট্র নীতি নিয়ে যে বিতর্ক তৈরি হয়েছে তা লাঘব হবে মনে করে তিনি উইকিলিকসকে এসব তথ্য দেন।
ম্যানিংয়ের কর্মকাণ্ডের জন্য যুক্তরাষ্ট্রেই তার পক্ষে দাঁড়িয়েছেন অনেকে। ২০০৩ সালে ইরাকে মার্কিন আগ্রাসনের প্রতিবাদে যুক্তরাষ্ট্রের পররাষ্ট্র মন্ত্রণালয়ের ঊর্ধ্বতন কর্মকর্তার পদ থেকে পদত্যাগ করেন কর্নেল অ্যান রাইট। তিনি বলেছেন, ওবামা প্রশাসন ম্যানিংয়ের সঙ্গে যা করেছে, সেটি আইনের লঙ্ঘন। তার সঙ্গে গুয়ানতানামো কারাগারের বন্দীদের মতো আচরণ করা হচ্ছে। ম্যানিংয়ের পক্ষে সোচ্চার হয়েছে যুক্তরাষ্ট্রের মানবাধিকার সংগঠনগুলোও। মেরিল্যান্ডের ফোর্ট মিডে তার মামলার শুনানি চলছে। ম্যানিংয়ের সুবিচার করার জন্য তারা ফোর্ট মিডের সামনে বিক্ষোভ মিছিল করেছে। 
বৃটেনের প্রভাবশালী পত্রিকা গার্ডিয়ান ২০১২ সালের বর্ষসেরা ব্যক্তি নির্বাচিত করেছে মার্কিন সেনা চেলসি ম্যানিংকে। সাড়া জাগানো ওয়েবসাইট উইকিলিকসের কাছে তথ্য সরবরাহ করার জন্য ম্যানিং মার্কিন সেনা কারাগারে অবস্থান করছেন। ২০১২ অলিম্পিকের উদ্বোধনী অনুষ্ঠানে উপস্থিত ড্যানি বোয়েল, সার্নের ফাবিওলা গিয়ানোত্তি, আমেরিকার পরিসংখ্যানবিদ নাতে সিলভারও তালিকায় ছিলেন। এর মধ্যে পাঠকদের সবচেয়ে বেশি শতকরা ৭০ ভাগ ভোট পেয়েছেন চেলসি ম্যানিং।
১৯৫২ বসন্তকালীন সুইস এভারেস্ট পর্বত অভিযান

এডওয়ার্ড উইস-ডুনান্টের নেতৃত্বে ১৯৫২ খ্রিষ্টাব্দের বসন্তকালীন সুইস এভারেস্ট পর্বত অভিযান ছিল সুইসদের প্রথম এভারেস্ট পর্বত অভিযান।
১৯৫২ খ্রিষ্টাব্দের ২৯শে মার্চ কাঠমান্ডু বিমানবন্দর থেকে নেপালী মালবাহকেরা কয়েক টন খাবার ও সাজ সরঞ্জাম নিয়ে |নামচেবাজারের উদ্দেশ্যে রওনা হয় এবং |ইস্টারের আগের দিন পৌঁছয়। নেপালী মালবাহকেরা এখান থেকে ফিরে যায় এবং শোলোখুম্বু থেকে দশজন শেরপা দলে নেওয়া হয়। থায়াংবোচে বৌদ্ধ মঠে লামারা অভিযাত্রীদের সংবর্ধনা জানান।
অভিযাত্রীদল থায়াংবোচে থেকে যাত্রা শুরু করে তাওচে ও আমাডাবলাম শৃঙ্গদ্বয়কে দুই পাশে রেখে দুধকোশী নদী পেরিয়ে খুম্বু হিমবাহের উৎসমুখে পৌঁছন। এই হিমবাহের ১৬৫৭০ ফুট উচ্চতায় মূল শিবির স্থাপন করা হয়। এখান থেকে চল্লিশজন শেরপা বাদ দিয়ে বাকী শেরপারা ফিরে যান।
অভিযাত্রীদল ওয়েস্টার্ন কুমের বরফের দেওয়ালের নিচে এক নম্বর শিবির স্থাপন করেন যার দায়িত্বে ছিলেন এডওয়ার্ড উইস-ডুনান্ট। দলটিকে দুই ভাগে ভাগ করে পালা করে দড়ি খাটানো, বরফ-সিঁড়ি বানানো ও বিকল্প সহজ রাস্তা খোঁজার কাজ শুরু হয়। একটু উঁচুতে দ্বিতীয় শিবির স্থাপন করা হয়। এরপর কুমের প্রবেশপথের ঠিক নিচে অবস্থিত এভারেস্ট থেকে নুপৎসে পর্যন্ত বিস্তৃত তুষারখাতকে অতিক্রম করার চেষ্টা শুরু হয়। দলের সদস্য অ্যাস্পারকে কোমরে দড়ি বেঁধে ঝুলিয়ে দেওয়া হয় এবং দ্বিতীয় প্রচেষ্টাতে তুষারখাতের ৬০ ফুট নিচে তিনি অপর দেওয়ালে বরফ-কুঠার দিয়ে আটকে অপর পাড়ে উঠে আসেন। এরপরে ফাটলের দুই প্রান্তে একটি দড়ির সেতু বানিয়ে ওয়েস্টার্ন কুমে প্রবেশ করা হয়। ওয়েস্টার্ন কুম প্রবেশের জন্য এইভাবেই সর্বপ্রথম রাস্তা তৈরী হয়। এরপর প্রায় কুড়ি হাজার ফুট উচ্চতায় তৃতীয় শিবির স্থাপন করা হয়।
ওয়েস্টার্ন কুমের মাঝখানে চতুর্থ শিবির স্থাপন করা হয়, যার বামদিকে এভারেস্ট, ডানদিকে নুপৎসে এবং সামনে লোৎসে। সুইসরা এই জায়গার নাম দেন ভ্যালি অব সাইলেন্স বা নিস্তব্ধ উপত্যকা। এখানে তিন সপ্তাহ থেকে পরবর্তী পদক্ষেপের জন্য প্রস্তুতি নেওয়া হয়।
২২,৬৪০ ফুট উচ্চতায় লোৎসের নিচে পঞ্চম শিবির স্থাপন করা হয়। এখান থেকে সাউথ কল অব্দি বরফে ঢাকা গিরিসঙ্কট ও তার পরবর্তী পাথরের দেওয়ালের পথকে সুইসরা নাম দেন জেনেভা স্পার। . এই রাস্তা ধরে বরফের ধাপ কেটে সিঁড়ি বানিয়ে ও দড়ি খাটিয়ে আরোহণের চেষ্টা শুরু হয় ও সাউথ কলের মাঝামাঝি দুরত্বে মালপত্র আনা হয়। এখান থেকে রেমন্ড ল্যাম্বার্ট, লিয়ঁ ফ্লোরি, রেনে আউবার্ট, তেনজিং নোরগে, পাশাং ফুটার, ফু থার্কে, দা নামগিয়াল, আজীবা, মিংগমা দোরজী এবং আং নরবু এগিয়ে যান। পথিমধ্যে আজীবা অসুস্থ এবং মিংগমা ও নরবু ক্লান্তি বোধ করায় নিচে ফিরে যান। ২৬শে মে সকাল দশটায় তারা সাউথ কল পৌঁছন ও ষষ্ঠ শিবির স্থাপন করেন। 
সাউথ কল থেকে বাকি শেরপারা ক্লান্তিজনিত কারণে নেমে গেলে একদিনের খাবার, একটি তাঁবু ও চারটি অক্সিজেন সিলিন্ডার নিয়ে সাউথ কল থেকে ল্যাম্বার্ট, ফ্লোরি, আউবার্ট, তেনজিং নোরগে শীর্ষের দিকে আরোহণ শুরু করেন। বরফের ঢাল পার হয়ে দক্ষিণ-পূর্ব শৈলশিরা ধরে উঠে প্রায় সাড়ে সাতাশ হাজার ফুট উচ্চতায় শিবির স্থাপন করা হলে ফ্লোরি ও আউবার্ট নেমে যান। পরের দিন ল্যাম্বার্ট ও তেনজিং ২৮,২৫০ ফুট উচ্চতা অব্দি পৌঁছে নেমে আসার সিদ্ধান্ত নেন।
ল্যাম্বার্ট ও তেনজিং ব্যর্থ হলে রেনি ডিটার্টের নেতৃত্বে চারজন সুইস ও পাঁচজন শেরপা সাউথ কল অব্দি আরোহণ করেন কিন্তু উচ্চতাজনিত অসুস্থতা এবং প্রচন্ড শীত ও ঝড়ের দাপটে তারাও ফিরে আসতে বাধ্য হন।
ওয়েব পাতা

ওয়েব পাতা বা ওয়েব পৃষ্ঠা অথবা ওয়েবপেজ হচ্ছে একটি ওয়েব ডকুমেন্ট অথবা ওয়ার্ল্ড ওয়াইড ওয়েব এর জন্য উপযোগী অন্যান্য ওয়েব রিসোর্স এবং ওয়েব ব্রাউজারের মাধ্যমে এবং একটি মনিটর বা মোবাইল ডিভাইসের উপর প্রদর্শিত হতে পারে। এই তথ্যগুলি সাধারণত এইচটিএমএল অথবা এক্সএইচটিএমএল বিন্যাসে থাকে এবং হাইপারটেক্সট লিঙ্ক মাধ্যমে অন্যান্য ওয়েব পৃষ্ঠাসমূহ থেকে নেভিগেশন প্রদান করতে পারে।
ওয়েব পাতা একটি স্থানীয় কম্পিউটার থেকে বা ওয়েব সার্ভার থেকে একটি দূরবর্তী সার্ভার থেকে সামগ্রিকভাবে পুনরুদ্ধার করা যেতে পারে। ওয়েব সার্ভার শুধুমাত্র একটি ব্যক্তিগত নেটওয়ার্ক অ্যাক্সেসে সীমাবদ্ধ হতে পারে, যেমন- একটি কর্পোরেট ইন্টারনেট অথবা এটি ওয়ার্ল্ড ওয়াইড ওয়েব পাতায় প্রকাশ করতে পারেন।
জ্যানেট ইভানোভিচ

জ্যানেট ইভানোভিচ (; জন্ম: ২২ এপ্রিল, ১৯৪৩) নিউজার্সি অঙ্গরাজ্যে জন্মগ্রহণকারী মার্কিন লেখিকা। জন্মকালে তার নাম ছিল "জ্যানেট স্নেইডার"। লেখিকা হিসেবে তিনি "স্টেফি হল" ছদ্মনামটি ব্যবহার করতেন। সমসাময়িক রহস্যময় চরিত্র স্টিফানি প্লামের মাধ্যমে ব্যাপক সফলতা পান। নিউইয়র্ক টাইমস ও আমাজনে সেরা বইয়ের তালিকার শীর্ষে রয়েছে তার রচনাসমগ্র।
ইভানোভিচ দ্বিতীয় প্রজন্মের আমেরিকান হিসেবে পরিচিত। নিউজার্সি অঙ্গরাজ্যের সাউথ রিভার এলাকায় জন্মগ্রহণ করেন ও সেখানেই বড় হন। সাউথ রিভার হাইস্কুলে পড়াশোনা করেন। পরিবারের মধ্যে প্রথম ব্যক্তি হিসেবে তিনি কলেজে অধ্যয়ন করেন। রাটজার্স বিশ্ববিদ্যালয়ের অধীনে ডগলাস কলেজে কলাশাস্ত্রে পড়াশোনা করেছেন।
শৈশবে ইভানোভিচ তার মায়ের ন্যায় গৃহিণী হতে চেয়েছিলেন। ত্রিশ বছর বয়সে তিনি উপন্যাস লেখতে শুরু করেন। দীর্ঘ দশ বছর চেষ্টা চালিয়ে "গ্রেট আমেরিকান নভেল" লিখেন কিন্তু তিনটি পাণ্ডুলিপি লিখেও তা বিক্রয় করতে পারেননি। শুভাকাঙ্খীদের কারো পরামর্শক্রমে রোম্যান্স উপন্যাস লিখতে চেষ্টা চালান। সেলক্ষ্যে তিনি বেশকিছু আবেগধর্মী উপন্যাস পড়তে শুরু করেন ও এ ধারার পুস্তকের সাথে জড়িয়ে পড়েন। দু’টি রোমান্সধর্মী উপন্যাস লিখেন ও প্রকাশকের কাছে প্রেরণ করেন। কিন্তু প্রকাশকদের কাছ থেকে আশানুরূপ সাড়া না পেয়ে ইভানোভিচ লেখা থামিয়ে দেন ও অস্থায়ীভাবে কাজের জন্য স্বাক্ষর করেন। কাজে নিয়োগের কয়েকমাস পর দ্বিতীয় রোমান্স পাণ্ডুলিপির জন্য দুই হাজার মার্কিন ডলারের প্রস্তাবনা পান; যাকে তিনি অত্যন্ত বিস্ময়বোধক পরিমাণের অর্থ হিসেবে আখ্যায়িত করেছিলেন।
দ্বিতীয় সুযোগ আসলে স্টেফি হল ছদ্মনামে ’হিরো অ্যাট লার্জ’ ১৯৮৭ সালে প্রকাশিত হয়। এরপরের বছর নিজ নামে বান্টাম লাভসওয়েপ্ট লিখতে শুরু করেন। পরবর্তী পাঁচ বছর ধারাবাহিকভাবে এ গোত্রের বই লিখতে থাকেন। রোম্যান্স উপন্যাসের মধ্যে সীমাবদ্ধ থাকায় পছন্দসই চরিত্র ও আকর্ষণীয় নেতৃত্বের ব্যক্তিকে অন্তর্ভুক্ত করতে থাকেন।
দ্বাদশ উপন্যাস লেখার পর ইভানোভিচ উপলদ্ধি করেন যে, যৌন দৃশ্যের উপস্থাপনার চেয়ে মারপিটের দৃশ্য তুলে ধরতেই তিনি অধিক অভ্যস্ত হয়ে পড়েছেন। তার সম্পাদকেরা তার চিন্তাধারাকে মন থেকে গ্রহণ করেননি। তাই, পরবর্তী আঠারো মাস চিন্তা-ভাবনা করতে থাকেন আসলে তিনি কি লিখতে চাচ্ছেন।
জুলিয়া পিয়ারসন

জুলিয়া পিয়ারসন (; জন্ম: ১৯৫৯ কিংবা ১৯৬০) ফ্লোরিডা অঙ্গরাজ্যে জন্মগ্রহণকারী মার্কিন গোয়েন্দা সংস্থার প্রথম নারী পরিচালক। তিনি পূর্বতন পরিচালক মার্ক সুলিভানের স্থলাভিষিক্ত হবেন। যুক্তরাষ্ট্রের প্রেসিডেন্ট বারাক ওবামা জুলিয়া পিয়ারসনকে গোয়েন্দা সংস্থার (সিক্রেট সার্ভিস) পরিচালক হিসেবে নিয়োগ দিয়েছেন। তিনি হতে যাচ্ছেন পুরুষ-নিয়ন্ত্রিত প্রথম নারী পরিচালক।
যুক্তরাষ্ট্রের ফ্লোরিডায় ১৯৫৯ সালে জন্ম জুলিয়ার। বিদ্যালয়ে পড়াশোনার সময় তিনি ডিজনি ওয়ার্ল্ডে কাজ করতেন। ১৯৮১ সালে ক্রিমিনাল জাস্টিস বিষয়ে ইউনিভার্সিটি অব সেন্ট্রাল ফ্লোরিডা থেকে স্নাতক সম্পন্ন করেন। ছোটবেলা থেকেই এ কাজের প্রতি আগ্রহ ছিল জুলিয়ার। তাই পড়াশোনার ক্ষেত্র হিসেবেও তিনি পছন্দ করেছিলেন ক্রিমিনাল জাস্টিসকে।
স্নাতক সম্পন্ন করার পর জুলিয়া ওরল্যান্ডো পুলিশ বিভাগে (ওপিডি) প্রায় তিন বছর চাকরি করেন। এ বিভাগে থাকাকালে তিনিই প্রথম নারী পুলিশ হিসেবে ওপিডি বিট (যাঁরা সাধারণ নাগরিকদের কাছাকাছি থেকে সেবা দেন) কর্মকর্তা হিসেবে কাজ করেছেন। ইউএসএসএসে যোগ দেয়ার পর ধীরে ধীরে পদোন্নতি হতে থাকে। কাজের দক্ষতাস্বরূপ এ সংস্থায় উপসহকারী পরিচালক, বিশেষ গোয়েন্দাসহ যুক্তরাষ্ট্রের প্রেসিডেন্টদের গোয়েন্দা শাখার গুরুত্বপূর্ণ দায়িত্ব পালন করেন।
ইউএসএসএসের প্রধান পরিচালক হিসেবে জুলিয়ার নাম ঘোষণা করে এক বিবৃতিতে বর্তমান মার্কিন প্রেসিডেন্ট ওবামা বলেন, 'এই সংস্থায় ৩০ বছরেরও বেশি সময় ধরে একনিষ্ঠতার সঙ্গে কাজ করে জুলিয়া কাজের প্রতি নারী-পুরুষের সমান উৎসর্গের দৃষ্টান্ত স্থাপন করেছেন।' প্রেসিডেন্ট ওবামা আরও জানান, 'জুলিয়ার অর্জন সবার জন্য একটি অনন্য দৃষ্টান্ত। আমি জানি তার এই অভিজ্ঞতা একটি গুরুত্বপূর্ণ সংস্থার প্রধান হিসেবে কাজ করতে নতুন চ্যালেঞ্জ গ্রহণে তাকে নির্দেশনা দেবে।
জুলিয়া ১৯৮৩ সালে গোয়েন্দা সংস্থার মিয়ামি শাখায় যোগদান করেন। ১৯৮৮ সালের পর তিনি প্রেসিডেন্টের নিরাপত্তা বিভাগে ৪ বছর কাজ করেন। জুলিয়ার নিয়োগ নিশ্চিত করতে মার্কিন পার্লামেন্টে (কংগ্রেস) কোন বিল পাস হতে হবে না।
সিরিয়াল এটিএ

সিরিয়াল এটিএ বা সিরিয়াল অয়াডভান্সড টেকনোলজি অ্যাটাচমেন্ট একটি কম্পিউটার বাস ইন্টারফেস যা হোস্ট বাস অ্যাডাপ্টার ও মাস স্টোরেজ ডিভাইসকে (যেমন হার্ডডিস্ক ড্রাইভ, অপ্টিক্যাল ড্রাইভ) যুক্ত করে। এটি পূর্ববর্তী প্যারালাল এটিএ (পাটা)কে প্রতিস্থাপন করেছে। এটি পাটা থেকে সস্তা এবং দ্রুততর।
২০০৩ সালের ৭ জানুয়ারি এটি মুক্তি পায়।
লুইস ইগনারো

লুইস জে ইগনারো একজন মার্কিন ফার্মাকোলজিস্ট। তিনি ১৯৯৮ সালে চিকিৎসাবিজ্ঞানে নোবেল পুরস্কার লাভ করেন।
ইগনারো ১৯৪১ সালে নিউইয়র্কের ব্রুকলিনে জন্মগ্রহণ করেন। তিনি কলাম্বিয়া বিশ্ববিদ্যালয় থেকে ১৯৬২ সালে ফার্মাকোলজিতে ব্যাচেলর্স ডিগ্রি অর্জন করেন। ফার্মাকোলজিতে পিএইচডি করেন ইউনিভার্সিটি অব মিনেসোটা থেকে।
চামিন্দা ভাস

ওয়ার্নাকুলাসুরিয়া পাতাবেনদিগে উশান্ত জোসেফ চামিন্দা ভাস (; জন্ম: ২৭ জানুয়ারি, ১৯৭৪) মাত্তুমাগালায় জন্মগ্রহণকারী শ্রীলঙ্কার কোচ ও সাবেক আন্তর্জাতিক ক্রিকেটার। সচরাচর তিনি চামিন্দা ভাস নামেই সর্বসমক্ষে পরিচিত। শ্রীলঙ্কার ক্রিকেট ইতিহাসে তিনিই সেরা ফাস্ট বোলারের মর্যাদা পেয়েছেন। ‘সবচেয়ে আকর্ষণীয় ও নতুন বলে সবচেয়ে কার্যকরী সফলতম শ্রীলঙ্কান বোলার’ হিসেবে তাকে গণ্য করা হয়। ২৫ জুন, ২০২০ তারিখ পর্যন্ত তিনি একদিনের আন্তর্জাতিক ক্রিকেটে আট উইকেট লাভকারী বিশ্বের একমাত্র বোলার।
অক্টোবর, ২০১২ সালে নিউজিল্যান্ড জাতীয় ক্রিকেট দলের শ্রীলঙ্কা সফরের সময় তিনি নিউজিল্যান্ড ক্রিকেটের সাথে চুক্তিবদ্ধ হয়ে দুই টেস্টের জন্য কোচ নিযুক্ত হয়েছিলেন।
‘ভেসি’ ডাকনামে পরিচিত চামিন্দা ভাস বামহাতি সুইং বোলার হিসেবে ক্রিকেটে অংশগ্রহণ করতেন। শ্রীলঙ্কা দলের পক্ষে উদ্বোধনী বোলাররূপে ইন-সুইঙ্গার প্রয়োগ করতেন। এছাড়াও তিনি অফ কাটার ও খেলোয়াড়ী জীবনের শেষদিকে রিভার্স-সুইংয়ের বিষয়টি যুক্ত করেছিলেন। এরফলে তিনি উপমহাদেশের ধীরগতির পিচেও উইকেট নিতে সক্ষম হতেন। নিখুঁত লাইন ও লেন্থে বলকে চমকপ্রদভাবে নিয়ন্ত্রণে তিনি অসামান্য ভূমিকা রাখতেন। নিচের সারির ব্যাটসম্যান হিসেবেও তিনি তিন সহস্রাধিক রান করেছেন। এ রান করতে তিনি একটি শতক ও ১৩ অর্ধ-শতক করেছেন। টেস্ট ক্রিকেটের ইতিহাসে তারচেয়ে মাত্র ১১জন বোলার ২০০ উইকেট ও অধিক রান করেছেন। ফিল্ডার হিসেবে তিনি তার শক্তিশালী বাহুর জন্য প্রসিদ্ধ ছিলেন। নতুন বোলিংয়ের জন্য আম্পায়ারকে ‘পেসবিহীন বামহাতি’ শব্দগুচ্ছ ব্যবহার করতেন।
২০০০ কোকা-কোলা চ্যাম্পিয়ন্স ট্রফি প্রতিযোগিতায় ২য় সর্বোচ্চ উইকেটশিকারী হন। চূড়ান্ত খেলায় তার বিধ্বংসী বোলিংয়ে ভারতীয় দল মাত্র ৫৪ রানে গুটিয়ে যায়। এটিই ভারতীয়দের সর্বকালের সর্বনিম্ন একদিবসীয় দলগত সংগ্রহ। সৌরভ গাঙ্গুলী, শচীন তেন্ডুলকর, যুবরাজ সিং ও বিনোদ কাম্বলি’র ন্যায় তারকা খেলোয়াড় তার শিকারে পরিণত হন।
বিশ্বকাপ ক্রিকেটের ইতিহাসে তৃতীয় বোলাররূপে হ্যাট্রিক করার গৌরব অর্জন করেন। ২০০৩ সালে দক্ষিণ আফ্রিকায় অনুষ্ঠিত বিশ্বকাপে তিনি বাংলাদেশ দলের বিপক্ষে এ নজীর সৃষ্টি করেন। ইনিংসের প্রথম তিন বলেই তার শিকার হয়েছিলেন - হান্নান সরকার, মোহাম্মদ আশরাফুল ও এহসানুল হক। এ খেলায় তিনি ৬ উইকেট নেন ২৫ রানের বিনিময়ে। এ প্রতিযোগিতায় তিনি ২৩ উইকেট নিয়ে শীর্ষ বোলারের মর্যাদা পান।
২০০৪ সালে নবপ্রবর্তিত আইসিসি পুরস্কার বিতরণী অনুষ্ঠানে তাকে বিশ্ব টেস্ট একাদশ ও বিশ্ব একদিনের আন্তর্জাতিক একাদশের অন্যতম খেলোয়াড়রূপে নির্বাচিত করা হয়েছিল। এছাড়াও, ২০০৫ সালে পুনরায় বিশ্ব টেস্ট একাদশে অন্তর্ভুক্ত হয়েছিলেন ভাস।
ট্রেভর গডার্ড (২৫১৬ রান, ১ সেঞ্চুরি); অ্যালিস্টেয়ার ক্যাম্পবেল (২৮৫৮ রান, ২ সেঞ্চুরি); চামিন্দা ভাস (৩০৮৯ রান, ১ সেঞ্চুরি) ও অনিল কুম্বলে (২৫০৬ রান, ১ সেঞ্চুরি) - এ চারজন ক্রিকেটার তাদের টেস্ট খেলোয়াড়ী জীবনে দুই হাজার রান সংগ্রহের পর তাদের প্রথম সেঞ্চুরির সন্ধান পান।
জুলাই, ২০০৯ সালে পাকিস্তানের বিরুদ্ধে ৩য় টেস্টে অংশগ্রহণ শেষে টেস্ট ক্রিকেট থেকে অবসর নেয়ার ঘোষণা দেন।
ড্যানিয়েল ভেট্টোরি

ড্যানিয়েল লুকা ভেট্টোরি, (; জন্ম: ২৭ জানুয়ারি, ১৯৭৯) অকল্যান্ডে জন্মগ্রহণকারী নিউজিল্যান্ডের সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে টেস্ট, ওডিআই ও টি২০আই – এ তিন স্তরের ক্রিকেটেই তিনি নেতৃত্ব দিয়েছেন। টেস্ট ক্রিকেটের ইতিহাসে অষ্টম খেলোয়াড় হিসেবে ড্যানিয়েল ভেট্টোরি ৩০০ উইকেট লাভের পাশাপাশি তিন সহস্রাধিক রান সংগ্রহ করেছেন।
ক্রিকেট খেলায় তিনি মূলতঃ বোলার ও অল-রাউন্ডারের ভূমিকায় অবতীর্ণ হয়ে থাকেন। ধীরগতির বামহাতি অর্থোডক্স স্পিনে অভ্যস্ত হয়ে বল করে থাকেন।
ভেট্টোরি অকল্যান্ডে জন্মগ্রহণ করেন। কিন্তু শৈশবকাল অতিক্রমণ করেন হ্যামিলটনে। সেখানে তিনি ম্যারিয়ান স্কুল ও পরবর্তীকালে সেন্ট পল’স কলেজিয়েট স্কুলে অধ্যয়ন করেন। রাগবি ইউনিয়নের খেলোয়াড় ডেভিড হিল সম্পর্কে তার কাকাতো ভাই হন। হিল একটি টেস্ট খেলায় অংশগ্রহণ করেছেন।
আঘাতপ্রাপ্ত হওয়ায় কোলপ্যাক নিয়মের আওতায় পল হ্যারিস ২০০৬ সালে ওয়ারউইকশায়ারে তার পরিবর্তে যোগদান করেন।
টেস্ট ক্রিকেটে তার ব্যাটিং গড় ৩০-এর কাছাকাছি। আঠারো বছর বয়সে ১৯৯৬-৯৭ মৌসুমে তিনি টেস্ট ক্রিকেটে নিউজিল্যান্ডের পক্ষ হয়ে অভিষিক্ত হন ও সর্বকনিষ্ঠ খেলোয়াড়ের মর্যাদা পেয়ে আসছেন। বর্তমানে তিনি নিউজিল্যান্ডের সবচেয়ে বেশি ১১২টি টেস্ট খেলায় অংশগ্রহণ করেছেন। এছাড়াও তিনি নিউজিল্যান্ডের হয়ে ২০০৭ ও ২০১১ সালে অধিনায়কত্ব করেছেন।
২০০৫ সালে ড্যানিয়েল ভেট্টোরি নিউজিল্যান্ডের পক্ষে দ্রুততম সময়ে টেস্ট সেঞ্চুরি করার গৌরব অর্জন করেন। এরফলে, ১৯৬৯ সালে ব্রুস টেলরের রেকর্ড ভেঙ্গে ফেলেন তিনি। ২০০৯ সালে শ্রীলঙ্কায় অনুষ্ঠিত টেস্ট খেলায় তিনি ৩০০ উইকেট লাভ করেন। এরফলে স্ব-দেশীয় রিচার্ড হ্যাডলি’র পর দ্বিতীয় বোলার হিসেবে তিনি এ মাইলফলক অতিক্রম করেন। এছাড়াও তিনি বর্তমানে নিউজিল্যান্ডের সবচেয়ে বেশি একদিনের আন্তর্জাতিক ক্রিকেটে উইকেট সংগ্রহকারী।
টেস্টে তিনি নয়বার শেন ওয়ার্নের শিকারে পরিণত হন। তন্মধ্যে পার্থে তিনি ৯৯ রানে আউট হয়েছিলেন। এছাড়াও, ২০০৯-১০ মৌসুমে ডুনেডিনে অনুষ্ঠিত প্রথম টেস্টে পাকিস্তানের বিপক্ষে ৯৯ রানে আউট হয়েছিলেন। এ রান করার সময় ৮নং ব্যাটসম্যান হিসেবে তিনি বিশ্বরেকর্ডের দ্বারপ্রান্তে ছিলেন।
২০১১ সালে ক্রিকেটে অসামান্য অবদান রাখায় রাণীর জন্মদিনের সম্মানে তিনি নিউজিল্যান্ড অর্ডার অব মেরিট পদবীতে ভূষিত হন। শেন বন্ডসহ তাকে সর্বকালের সেরা নিউজিল্যান্ড ক্রিকেট একাদশে অন্তর্ভুক্ত করা হয়।
ব্যক্তিগত জীবনে বিবাহিত তিনি। দীর্ঘদিনের বান্ধবী মেরি ও’ক্যারলকে বিয়ে করেন ভেট্টোরি। তাদের সংসারে দুই সন্তান রয়েছে। একত্রে বসবাসের জন্য তিনি হ্যামিলটন থেকে অকল্যান্ডে চলে যান। কিন্তু নর্দার্ন ডিস্ট্রিক্টস নাইটস দলের হয়ে খেলা চালিয়ে যাচ্ছেন। জেমস নামের এক পুত্র আছে। ৮ মার্চ, ২০০৯ তারিখে সে ভূমিষ্ঠ হয়।
২০১৩ থানে ভবন ধস

৪ এপ্রিল ২০১৩,ভারতের মহারাষ্ট্র রাজ্যের থানে শহরের মুম্ব্রাতে ভবন ধসে পড়ে। এটাকে সেই এলাকার সবচেয়ে খারাপ বিল্ডিং ধস হিসেবে বলা হয়েছে।এই ট্র্যাজেডি থেকে প্রায় ১০০ জনের বেশি লোক বেঁচে যায়। এই দুর্ঘটনায় ৭২ জন নিহত (১৮ জন শিশু, ২৩ জন মহিলা, ৩৩ জন পুরুষ সহ) ও ৩৬-৬২ জন আহত হয়। বেঁচে যাওয়াদের সন্ধানে উদ্ধার অভিযান ৬ এপ্রিল ২০১৩ তারিখে শেষ হয়।
কোন ধরনের পরিকল্পনা বা প্রকৌশলিদের তত্ত্বাবধান ছাড়াই মাত্র ৪৫ দিনের মাথায় দাঁড় করানো হয় এ ভবনটির কাঠামো। নির্মাণ কাজ শেষ না হলেও এরই এখানে বেশ কিছু পরিবার বসবাস শুরু করেছিল। নিম্নমানের সামগ্রী দিয়ে মাত্র কয়েক সপ্তাহের মধ্যেই ভবনটির সাততলা তৈরি করে ফেলা হয়। ধসে পড়ার আগে আট তলার কাজ চলছিল।
আনোয়ার হোসেন (বীর প্রতীক)

আনোয়ার হোসেন (জন্ম: অজানা - মৃত্যু: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আনোয়ার হোসেনের পৈতৃক বাড়ি বরিশাল জেলার মুলাদি উপজেলার পাতারচর গ্রামে। তার বাবার নাম আমির হোসেন এবং মায়ের নাম আমেনা বেগম। তার স্ত্রীর নাম দেলোয়ারা বেগম। তাদের তিন মেয়ে, দুই ছেলে।
১৯৭১ সালে সিলেটে ওয়াপদায় (বর্তমানে পানি উন্নয়ন বোর্ড) চাকরি করতেন আনোয়ার হোসেন। মুক্তিযুদ্ধ শুরু হলে স্থানীয় জনসাধারণের সঙ্গে তিনিও যোগ দেন যুদ্ধে। প্রতিরোধযুদ্ধ শেষে সীমান্ত অতিক্রম করে ভারতে যান। পরে ৯ নম্বর সেক্টরের টাকি সাব-সেক্টরে গিয়ে মুক্তিবাহিনীতে যোগ দেন। প্রশিক্ষণ নিয়ে জুলাই মাসে বরিশাল আসেন। আনোয়ার হোসেন স্বাধীনতার পর বাংলাদেশ পানি উন্নয়ন বোর্ডে কর্মরত ছিলেন।
১৯৭১ সালের জুলাই মাসের শেষ দিকে আনোয়ার হোসেনসহ একদল মুক্তিযোদ্ধা বরিশালের অন্তর্গত গৌরনদী এলাকায় ছিলেন। এর অবস্থান বরিশাল সদর থেকে উত্তরে। মুক্তিযুদ্ধকালে এ এলাকার বিভিন্ন নদী দিয়ে পাকিস্তান সেনাবাহিনীর রসদবাহী লঞ্চ চলাচল করত। পাকিস্তানি মিলিশিয়ারা ওই জলযানে করে লঞ্চ প্রহরা দিয়ে গন্তব্যে নিয়ে যেত। এমনই একদিন ভোরে আনোয়ার হোসেনের দলনেতা খবর পান, পাকিস্তান সেনাবাহিনীর জন্য রসদবাহী একটি লঞ্চ ওই এলাকার নদী দিয়ে কোথাও যাচ্ছে। দলনেতার নির্দেশে দ্রুত তৈরি হয়ে নদীতীরে সুবিধাজনক স্থানে অবস্থান নেন মুক্তিযোদ্ধারা। একটু পর তারা দেখতে পান, লঞ্চটি এগিয়ে আসছে। ধীরে ধীরে এগিয়ে আসতে থাকা লঞ্চ অস্ত্রের আওতার মধ্যে আসামাত্র গর্জে ওঠে মুক্তিযোদ্ধাদের অস্ত্র। পাকিস্তানি মিলিশিয়া ও তাদের বাঙালি সহযোগীরাও পাল্টা গুলি করে। তবে তারা বেশিক্ষণ টিকতে পারেনি। মুক্তিযোদ্ধারা লঞ্চ ও বিশেষ জলযান লক্ষ্য করে দু-তিনটি মর্টারের গোলা ছোড়েন। সেগুলো লঞ্চ বা জলযানে আঘাত করেনি। কিন্তু এতে পাকিস্তানি মিলিশিয়া ও সহযোগীরা ভয় পেয়ে যায়। কিছুক্ষণের মধ্যেই তারা লঞ্চ ফেলে বিশেষ জলযানে করে পালিয়ে যায়।
এর কিছুদিন পর আবার আগস্ট মাসের একদিন, আনোয়ার হোসেন ও তার সহযোদ্ধারা পাতারহাটে পাকিস্তান সেনাবাহিনীর একটি গানবোটে আক্রমণ করেন। পাকিস্তানি সেনারাও তাদের পাল্টা আক্রমণ করে। দুই পক্ষে দীর্ঘসময় যুদ্ধ হয়। একপর্যায়ে পাকিস্তানি সেনারা ব্যাপক গোলাগুলি করে তীরে নামে। তারা মুক্তিযোদ্ধাদের প্রতিরক্ষা ভাঙার চেষ্টা করে তবে তাদের প্রচেষ্টা ব্যর্থ হয়। মুক্তিযোদ্ধাদের প্রবল আক্রমণের মুখে তিন-চারজন পাকিস্তানি সেনা হতাহত হয়। অবস্থা বেগতিক দেখে তারা গানবোটে ফিরে যায় এবং পালিয়ে যায়। এ যুদ্ধেও আনোয়ার হোসেন ও তার কয়েকজন সহযোদ্ধা যথেষ্ট বীরত্ব প্রদর্শন করেন।
মার্গারেট চ্যান

মার্গারেট চ্যান ফুং ফু-চান, ওবিই, জেপি (; জন্ম: ১৯৪৭) হংকংয়ে জন্মগ্রহণকারী বিশ্ব স্বাস্থ্য সংস্থা (হু)-এর বর্তমান মহাপরিচালক। ৮ নভেম্বর, ২০০৬ তারিখে নির্বাহী পরিষদের সিদ্ধান্ত মোতাবেক মহাপরিচালক নির্বাচিত হন। পরদিনই তিনি বিশ্ব স্বাস্থ্য সম্মেলনের লক্ষ্যে বিশেষ সভা আহ্বান করেন। ১৮ জানুয়ারি, ২০১২ তারিখে বিশ্ব স্বাস্থ্য সংস্থা’র নির্বাহী পরিষদের মাধ্যমে দ্বিতীয় মেয়াদের জন্য প্রার্থী হন। মে, ২০১২ তারিখে ড. চ্যান বিশ্ব স্বাস্থ্য সম্মেলনের মাধ্যমে জুন, ২০১৭ সাল পর্যন্ত দায়িত্ব পালন করবেন। এরপূর্বে ১৯৯৪-২০০৩ সাল মেয়াদকালে হংকং সরকারের অধীনে স্বাস্থ্য মন্ত্রণালয়ের পরিচালক হিসেবে দায়িত্ব পালন করেন।
হংকংভিত্তিক নর্থকোট কলেজ অব এডুকেশনে গার্হস্থ্য অর্থনীতি বিষয়ের শিক্ষক হিসেবে তিনি পড়াতেন। এরপর তিনি গার্হস্থ্য অর্থনীতি বিষয়ে স্নাতক ডিগ্রী অর্জন করেন। ইউনিভার্সিটি অব ওয়েস্টার্ন অন্টারিও থেকে ১৯৭৩ ও ১৯৭৭ সালে এম.ডি ডিগ্রী লাভ করেন। সিঙ্গাপুর জাতীয় বিশ্ববিদ্যালয় থেকে ১৯৮৫ সালে জনস্বাস্থ্য বিষয়ে এম.এসসি ডিগ্রী অর্জন করেন। যুক্তরাজ্যের রয়েল কলেজ অব ফিজিশিয়ান্স থেকে পাবলিক হেলথ মেডিসিন অনুষদের অধীনে ফেলোশীপ লাভ করেন। রাণী দ্বিতীয় এলিজাবেথ কর্তৃক অর্ডার অব দ্য ব্রিটিশ এম্পায়ার পদবীতে ভূষিত হন মার্গারেট চ্যান।
১৯৯৭ সালে এইচ৫এন১ এভিয়েন ইনফ্লুয়েঞ্জা ও ২০০৩ সালে সার্স ভাইরাস হংকংয়ে ছড়িয়ে পড়লে তিনি গুরুত্বপূর্ণ ভূমিকা প্রতিপালন করেন। এইচ৫এন১ ইনফ্লুয়েঞ্জায় আক্রান্ত প্রথম রোগীর সন্ধান পাবার পর চ্যান হংকংয়ের অধিবাসীদের আস্থা ফিরিয়ে আনার জন্য অজনপ্রিয় উক্তি ’আমি গতরাতে মুরগীর বাচ্চা খেয়েছি’ অথবা, ’আমি প্রতিদিন মুরগীর বাচ্চা খাই, ভয় পাবার কোন কারণ নেই বলেছেন।’ যখন আরো অনেক এইচ৫এন১ ইনফ্লুয়েঞ্জায় আক্রান্ত রোগীর সংখ্যা বাড়তে থাকে তখন তিনি ব্যাপকভাবে সমালোচিত হন। অবশেষে ১.৫ মিলিয়ন মুরগীর বাচ্চা নিধনের মাধ্যমে তিনি সকলের আস্থা অর্জনে সক্ষমতা দেখান।
সার্স ছড়িয়ে পড়লে ২৯৯ জনের মৃত্যু ঘটে। এরফলে হংকংয়ের গণপরিষদ থেকে সমালোচনার কেন্দ্রবিন্দুতে পরিণত হন। এছাড়াও সার্স আক্রান্ত রোগী ও আত্মীয়-স্বজনও তার সমালোচনা করতে থাকে। নেতিবাচক দৃষ্টিভঙ্গী থাকায় গণপরিষদ সভা থেকেও সমালোচনা আসতে থাকে।
চশমা

চশমা মানুষের চোখের রক্ষাকবচ হিসেবে ব্যবহৃত যেটি চোখের সংবেদনশীল অংশকে রক্ষা করে যেকোনো ধরনের অনিষ্ট থেকে। সাধারণত কাচ দিয়ে তৈরি করা হয় এবং সেটা নাকের উপর এবং দুই কানের সাথে লাগানো থাকে।
চশমার ইতিহাস অনেক প্রাচীন। সেই প্রাচীন মিশরীয় সভ্যতার চিত্রিত প্রমাণ হায়ারোগ্লিফিকসে মানুষের চশমার ব্যবহার আবিষ্কার করেছেন ইতিহাসবিদেরা। সাধারণত কোনো জিনিসকে পরিষ্কার দেখার জন্য ওই সময় বিভিন্ন ধরনের কাচের প্রচলন ছিল। খ্রিষ্টপূর্ব প্রথম শতকে দৃষ্টিপ্রতিবন্ধকতা দূর করার জন্য চোখে কাচের ব্যবহারের লিখিত প্রমাণ রয়েছে। রোমান সম্রাট নিরোর একজন শিক্ষক ওই সময়ের বিভিন্ন বিষয়ের বর্ণনার সঙ্গে দূরের জিনিস পরিষ্কারভাবে দেখার জন্য জলমিশ্রিত এক ধরনের কাচ চোখে লাগানোর কথা বলেছেন। রোমান গ্ল্যাডিয়েটরসদের লড়াই উপভোগ করতে গিয়ে নিজের আসনে বসে রোমান সম্রাট নিরো বিশেষ কাচ চোখে লাগাতেন।
সত্যিকারের চশমা বলতে যা বোঝায়, তা প্রথম প্রচলিত হয় ইতালিতে দ্বাদশ খ্রিষ্টাব্দের দিকে। ওই সময় চোখে আতশী কাচ লাগিয়ে ছোট জিনিসকে দৃষ্টিসীমায় নিয়ে আসার জন্য চোখে চশমা ব্যবহার করার নজির রয়েছে ইতিহাসে। ১২৮৬ সালের দিকে ইতালিতে প্রথম চশমা তৈরি হয়েছিল। জিওর্দানো দা পিসা নামের এক ব্যক্তি প্রথমবারের মতো চশমা তৈরি করেছিলেন। দা পিসার তৈরি চশমার উদ্দেশ্য ছিল দৃষ্টি প্রতিবন্ধকতার প্রতিকার।
আধুনিক চশমার উদ্ভাবক হিসেবে অভিহিত করা যেতে পারে গিরোলামো সাভোনারোলা নামের এক ইতালীয়কে। তিনি ১৭২৭ সালে বর্তমান সময়ের চশমার প্রাথমিক নকশাটি তৈরি করেন। তার আগে দুই চোখের দৃষ্টিপ্রতিবন্ধকতা এড়াতে চোখের সামনে কাচ ধরা হতো। সাভেনারোলার নকশাটিকে স্থির রেখে এরপর চশমার নকশা নিয়ে নানা রকম পরীক্ষা-নিরীক্ষা শুরু হয়। ধীরে ধীরে এটি পায় আধুনিক চেহারা।
আলফাজ আহমেদ

মোহাম্মদ আলফাজ আহমেদ (জন্ম: ৬ জুন ১৯৭৩; আলফাজ আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। আলফাজ তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।
১৯৯৪ সালে, বাংলাদেশী ক্লাব শেখ মনি আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১ মৌসুম অতিবাহিত করেছিলেন। অতঃপর ১৯৯৫–৯৬ মৌসুমে তিনি ঢাকা মোহামেডানে যোগদান করেছিলেন, ঢাকা মোহামেডানের হয়ে প্রথম বারে তিনি ২টি লীগ শিরোপা জয়লাভ করেছিলেন। ঢাকা মোহামেডানে ৪ মৌসুম অতিবাহিত করার পর ভারতীয় ক্লাব মোহনবাগানের সাথে চুক্তি স্বাক্ষর করেছিলেন। পরবর্তীকালে, তিনি ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন, শেখ রাসেল, আরামবাগ, ঢাকা আবাহনী এবং বিজেএমসির মতো ক্লাবের হয়ে খেলছেন। সর্বশেষ ২০১২–১৩ মৌসুমে, তিনি বিজেএমসি হতে ঢাকা মোহামেডানে যোগদান করেছিলেন; ঢাকা মোহামেডানের হয়ে মাত্র ১ মৌসুম খেলার পর তিনি অবসর গ্রহণ করেছিলেন।
১৯৯৫ সালে, আলফাজ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫২ ম্যাচে ১১টি গোল করেছিলেন। তিনি বাংলাদেশের হয়ে সর্বমোট ২টি এএফসি এশিয়ান কাপে (২০০০ এবং ২০০৭) অংশগ্রহণ করেছিলেন।
খেলোয়াড়ি জীবনের ইতি টানার পর ২০২০ সালে, আলফাজ বাংলাদেশী ফুটবল ক্লাব উত্তর বারিধারার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। তিনি উত্তর বারিধারার হয়ে ১ মৌসুমরও কম সময় ম্যানেজারের দায়িত্ব পালন করেছেন।
দলগতভাবে, খেলোয়াড় হিসেবে আলফাজ সর্বমোট ১৩টি শিরোপা জয়লাভ করেছিলেন, যার মধ্যে ৭টি ঢাকা মোহামেডানের হয়ে, ১টি ঢাকা আবাহনীর হয়ে, ২টি মুক্তিযোদ্ধা সংসদের হয়ে, ১টি ব্রাদার্স ইউনিয়নের হয়ে এবং ২টি বাংলাদেশের হয়ে জয়লাভ করেছিলেন।
মোহাম্মদ আলফাজ আহমেদ ১৯৭৩ সালের ৬রা জুন তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।
১৯৯৫ সালের ২৫শে মার্চ তারিখে, মাত্র ২১ বছর বয়সে, আলফাজ পাকিস্তানের বিরুদ্ধে ১৯৯৫ দক্ষিণ এশীয় গোল্ড কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৬০তম মিনিটে মধ্যমাঠের খেলোয়াড় মোহাম্মদ নুরুল মানিকের বদলি খেলোয়াড় হিসেবে তিনি মাঠে প্রবেশ করেছিলেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আলফাজ সর্বমোট ৩ ম্যাচে অংশগ্রহণ করেছিলেন। জাতীয় দলের হয়ে অভিষেকের ২ বছর ৫ দিন পর, বাংলাদেশের জার্সি গায়ে প্রথম গোলটি করেছিলেন; ১৯৯৭ সালের ২৯শে মার্চ তারিখে, তাইওয়ানের বিরুদ্ধে ম্যাচে বাংলাদেশের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
২০০৭ সালের ২২শে আগস্ট তারিখে তারিখে আলফাজ ভারতের নতুন দিল্লির আম্বেদকর স্টেডিয়ামে অনুষ্ঠিত কম্বোডিয়ার বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছিলেন, ম্যাচটি ১–১ গোলে ড্র হয়েছিল, যেখানে তিনি ৫৭ মিনিট খেলেছিলেন। ২০০৮ সালের ১৩ই নভেম্বর তারিখে আলফাজ ৩৫ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। উক্ত ম্যাচে বাংলাদেশ ২–০ গোলের ব্যবধানে পরাজিত হয়েছিল। আন্তর্জাতিক ফুটবলে, তার ১৪ বছরের খেলোয়াড়ি জীবনে তিনি সর্বমোট ৫২ ম্যাচে ১১টি গোল করেছিলেন।
আউডিতোরিও দে তেনেরিফে

আউডিতোরিও দে তেনেরিফে "অ্যাডাম মার্টিন" (স্পেনীয় ভাষা: "Auditorio de Tenerife, "আউডিতোরিও দে তেনেরিফে"") (পূর্বে নামে আউডিতোরিও দে তেনেরিফে, যা এখনও বৃদ্ধমান) স্থায়ী অবকাঠামোবিশেষ। একে স্থপতি সান্টিয়াগো কালাত্রাভা ভাল্লস দ্বারা পরিকল্পনা করা হয়েছিল। এটা কানারির রাজধানী সান্টা ক্রুজ দে তেনেরিফে (কানারি দ্বীপপুঞ্জ, স্পেন) সংবিধানের এভিনিউতে অবস্থিত এবং সান্তা ক্রুজ দে তেনেরিফে বন্দরে দক্ষিণ অংশে আটলান্টিক মহাসাগর। এটির নির্মাণ কাজ ১৯৯৭ সালে শুরু হয় এবং শেষ হয় ২০০৩ সালে। ২৬শে সেপ্টেম্বর, ২০০৩ সালে মিলনায়তনটি আস্তুরিয়াসের যুবরাজ ফেলিপে দে বোরবোন এর উপস্থিতিতে উদ্বোধন হয়, এবং পরে সাবেক মার্কিন প্রেসিডেন্ট বিল ক্লিনটন একে পরিদর্শন করেন।
মিলনায়তনের রাজকীয় পার্শ্বচিত্র সান্তা ক্রুজ দে তেনেরিফে, তেনেরিফে দ্বীপপুঞ্জ এবং ক্যানারি দ্বীপপুঞ্জ শহরের একটি স্থাপত্য-সংক্রান্ত প্রতীক হয়ে উঠেছে। এটি ক্যানারি দ্বীপপুঞ্জের শ্রেষ্ঠ আধুনিক ভবন হিসাবে গণ্য করা হয় এবং স্প্যানিশ স্থাপত্যের সবচেয়ে এম্বলেমাতিক ভবনসমূহের একটি। মার্চ ২০০৮ সালে, এটির ছয়টি ডাকটিকিটের (কোরেওস) একটি সেট পোস্ট অফিস বের করে যা স্প্যানিশ স্থাপত্যের সবচেয়ে এম্বলেমাতিক চিত্রিত কাজ ছিল। ২০১১ সালে, তেনেরিফে অডিটোরিয়ামে চিত্র ৫ ইউরোর স্মারক মুদ্রার একটি সিরিজের অন্তর্ভুক্ত ছিল যা বিভিন্ন স্প্যানিশ শহরসমূহের সবচেয়ে এম্বলেমাতিক চিহ্ন প্রদর্শন করে।
তেনেরিফে

তেনেরিফে () হল সাতটি ক্যানারি দ্বীপপুঞ্জের বৃহত্তম এবং সবচেয়ে জনবহুল দ্বীপ।আটলান্টিক মহাসাগর একটি দ্বীপ অন্তর্গত হয় কানারি দ্বীপপুঞ্জ, স্পেন। এটি ৮৯৮.৬৮০ জন বাসিন্দারা এর একটি জনসংখ্যা স্পেন সবচেয়ে জনবহুল দ্বীপ এবং ক্যানারি দ্বীপপুঞ্জ সর্ববৃহৎ দ্বীপ আছে। রাজধানী সান্টা ক্রুজ দে তেনেরিফে হয়।
দ্বীপে তেইদে জাতীয় উদ্যান যেখানে তেইদে, এর কেন্দ্রে স্পেনের সর্বোচ্চ পর্বত তেইদে পর্বত (৩,৭১৮ মি.) অবস্থিত। হয় এটি আটলান্টিক মহাসাগরের সর্বোচ্চ পর্বত এবং বিশ্বের তৃতীয় বৃহত্তম আগ্নেয়গিরি।
তেনেরিফে কিছু গ্রাম আছে প্রায় ২০০০ মিটার পাহাড়ের ওপরে। সামান্য কিছু সমতল রয়েছে সেখানে আর চারিদিক ঘেরা পাহাড়ে। পাহাড়ের গ্রামগুলোতে যাবার রাস্তা খুব ভয়ঙ্কর। সমতলে তাপ মাত্রা ডিসেম্বর মাসে ও ২৪/২৫ ডিগ্রি থাকে তাই পাহাড়ে মেঘের স্তরে ঠান্ডা আবহাওয়া থাকার জন্য মানুষ পাহাড়কে বেছে নিয়েছে বসবাস ও চাষাবাদের জন্য। পাহাড় কেটে চাষ হচ্ছে কমলা, কলা টমেটো আরো অন্যান্ন সব্জি। প্রায় সব বাগানেই প্রাচীর ও উপরে চট দিয়ে ঘেরা হয় সুর্যের আলো ও পাখি থেকে রক্ষা করার জন্য।
পলকজুঁই

পলকজুঁই (বৈজ্ঞানিক নাম: Ixora undulata) যা পলকাজুঁই, পালুকাজুঁই ইত্যাদি নামেও পরিচিত একধরনের বড়সড় ধরনের গুল্ম এবং ছোট আকৃতির চিরসবুজ গাছ। দেখতে রঙ্গনের মত যদিও পাতা ও ফুলের গড়ন রঙ্গন থেকে অনেকটাই আলাদা। সুঘ্রাণের জন্য এই গাছের খ্যাতি আছে।
গাছটির আদি আবাস পশ্চিম ভারত।
পলকজুঁই প্রায় চার মিটার পর্যন্ত উঁচু হতে পারে এবং মাঝারি উচ্চতার গাছ। সারা বছরই পর্যায়ক্রমে নতুন পাতা গজায়। অসংখ্য ডালপালা ও পাতায় সজ্জিত বৃক্ষ। পাতা ৮ থেকে ১২ সেন্টিমিটার লম্বা, আয়তাকার, মসৃণ ও উজ্জ্বল সবুজ। পাতায় বোঁটা নেই বললেই চলে, কিংবা থাকলে বেশ খাটো। বসন্তের শেষ ভাগে ও গ্রীষ্মের শুরুতে সারা গাছ ভরে বড় বড় থোকায় ফুল ফোটে। ফুলের রং সাদা, ছোট ও সুগন্ধি। দল নল এক সেন্টিমিটার লম্বা ও পাপড়ির সংখ্যা চার। পাপড়ি নল মসৃণ, আট মিলিমিটার পর্যন্ত লম্বা, খণ্ডক আয়তাকার, আগা ভারী ও চার মিলিমিটার দীর্ঘ। ফল ছোট, চার-পাঁচ মিলিমিটার চওড়া, গোলাকার ও কালো। বীজ ছাড়া শিকড় থেকেও চারা গজাতে পারে।
সালমা খাতুন

সালমা খাতুন (জন্ম: ১ অক্টোবর, ১৯৯০) খুলনা জেলায় জন্মগ্রহণকারী বাংলাদেশের প্রথিতযশা প্রমিলা ক্রিকেটার। মহিলাদের ক্রিকেটে তিনি ডানহাতে ব্যাটিং করে থাকেন। পাশাপাশি ডানহাতে অফ ব্রেক বোলিংও করে থাকেন। ৮ এপ্রিল, ২০১৩ তারিখে আহমেদাবাদে অনুষ্ঠিত খেলায় তার সর্বোচ্চ অপরাজিত ৭৫* রান আসে ভারতীয় মহিলা দলের বিপক্ষে। তার অল-রাউন্ড ক্রীড়ানৈপুণ্য থাকা সত্ত্বেও বাংলাদেশ ৫ উইকেটে পরাজিত হয়। পূর্বে তিনি বাংলাদেশ দলের অধিনায়কের দায়িত্ব পালন করেছেন। ২০১২ সালে মহিলাদের টি২০ এশিয়া কাপেও অধিনায়কের দায়িত্ব পালন করেছিলেন তিনি। বৈশ্বিক ক্রিকেটাঙ্গনে তাকে অন্যতম সেরা মহিলা ক্রিকেটার হিসেবে বিবেচনা করা হয়।
২৬ নভেম্বর, ২০১১ তারিখে সাভারে অনুষ্ঠিত খেলায় আয়ারল্যান্ড মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার। এছাড়াও ২৮ আগস্ট, ২০১২ তারিখে ডাবলিনে আয়ারল্যান্ড দলের বিপক্ষে টুয়েন্টি২০ আন্তর্জাতিকে অভিষিক্ত হন সালমা।
২১ সেপ্টেম্বর, ২০১২ সালে মিরপুরে অনুষ্ঠিত দক্ষিণ আফ্রিকা জাতীয় মহিলা ক্রিকেট দলের বিপক্ষে প্রথম টি২০ খেলায় সালমা গুরুত্বপূর্ণ অবদান রাখেন। তার অল-রাউন্ড ক্রীড়া নৈপুণ্য প্রদর্শনের ফলেই বৃষ্টিবিঘ্নিত খেলায় বাংলাদেশ ৭ উইকেটে দক্ষিণ আফ্রিকাকে হারিয়েছিল।
আঘাতপ্রাপ্ত হওয়ায় তাকে ছাড়াই ২০১৬ সালে আয়ারল্যান্ড সফরের জন্য বাংলাদেশ দলের সদস্যদের তালিকা প্রকাশ করা হয়।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তাকে দলীয় অধিনায়ক নিযুক্ত করে খেলোয়াড়দের নামের তালিকা ঘোষণা করা হয়।
চীনের গুয়াংজুতে অনুষ্ঠিত ২০১০ সালের এশিয়ান গেমসের ক্রিকেটে রৌপ্যপদক বিজয়ী বাংলাদেশ দলে গুরুত্বপূর্ণ ভূমিকা রাখেন তিনি। ব্যাট ও বল হাতে চীনা দলকে পরাজিত করে বাংলাদেশ দল।
২০২০ সালের উইমেনস টি-টোয়েন্টি চ্যালেঞ্জের ফাইনালে দূর্দান্ত পারফরমেন্স প্রদর্শন করেন সালমা। ট্রেইলব্লেজারসকে সুপারনোভাস এর বিপক্ষে ১৬ রানে জয়ী হয়ে উইমেনস টি-টোয়েন্টি চ্যাম্পিয়ন বানাতে গুরুত্বপূর্ণ ভূমিকা রাখেন তিনি।
হিরণ চট্টোপাধ্যায়

হিরণ চট্টোপাধ্যায় (জন্ম: ১৯শে ডিসেম্বর ১৯৮২) হলেন একজন ভারতীয় চলচ্চিত্র অভিনেতা, গায়ক, লেখক, প্রযোজক এবং রাজনীতিবিদ। তিনি ২০২১ সালে খড়গপুর সদর থেকে পশ্চিমবঙ্গ বিধানসভার সদস্য নির্বাচিত হয়েছেন। এছাড়া তিনি দৃষ্টি ও শারীরিক প্রতিবন্ধী পথশিশুদের সহায়তা প্রদানকারী বেসরকারী সংস্থা ভয়েস অব ওয়ার্ল্ডের সাথে কাজ করছেন।
হিরণ চট্টোপাধ্যায় হাওড়ার মহকুমা শহর উলুবেরিয়ার বাসিন্দা ছিলেন, যেখানে তিনি শৈশব কাটিয়েছিলেন। এরপর রবীন্দ্রভারতী বিশ্ববিদ‍্যালয় থেকে ইংরেজি বিষয়ে স্নাতক অর্জন করেন। তিনি মুম্বাইতে রিলায়েন্স ইন্ডাস্ট্রিজের সিনিয়র ম্যানেজার হিসেবে তার কর্মজীবন শুরু করেন ।
হিরণের ডাকনাম পাপাই, তার পিতা সতীনাথ চট্টোপাধ্যায় ও মা সুনেত্রা ঘটক। স্ত্রী অনিন্দিতা চট্টোপাধ্যায় এবং মেয়ে নাইসা।
২০২১ সালের তিনি ভারতীয় জনতা পার্টিতে যোগদান করেন এবং একই বছর পশ্চিমবঙ্গ বিধানসভা নির্বাচনে খড়্গপুর সদর আসনে জয়লাভের মাধ্যমে বিধায়ক নির্বাচিত হন।
হিরণ চট্টোপাধ্যায় হরনাথ চক্রবর্তী পরিচালিত ২০০৭ সালের "নবাব নন্দিনী" চলচ্চিত্রে কোয়েল মল্লিকের বিপরীতে চিত্রজগতে অভিষেক করেন। চলচ্চিত্রটি প্রচুর খ্যাতি এনে দেয়, টলিউড জগতে এক জনপ্রিয় মুখে পরিণত করে তোলে। এরপর "২০০৮ সা"লে"ভালবাসা ভালবাসা" ও "চিরসাথী" ছবিতে সাবলীনতার সঙ্গে অভিনয় করেন। "ভালোবাসা ভালোবাসা" শীর্ষক ছবিটি বেশ নাম করে এবং দর্শক-শ্রোতারা ভালবেসে তাঁকে ‘চকোলেট বয়’ বলে ডাকতে শুরু করেন।
২০১০ সালের মন যে করে উড়ু উড়ু চলচ্চিত্রটি "ওয়াও হোয়াট এ লাভ" শিরোনামে ২০১৬ সালের মালয়লাম ভাষান্তর করে প্রেক্ষাগৃহে মুক্তি দেওয়া হয়। এরপর তাঁর অভিনীত জ্যাকপট ও রিস্ক সমালোচকদের দ্বারা যথেষ্ট প্রশংসিত হয়। পরবর্তীতে লে হালুয়া লে ও মাচো মস্তানা অত্যন্ত জনপ্রিয় এবং বাণিজ্যিকভাবে বেশ সফল হয়।
হেলমুট কোল

ড. হেলমুট জোসেফ মাইকেল কোল (; ৩ এপ্রিল, ১৯৩০ - ১৬ জুন, ২০১৭) জার্মানির বিশিষ্ট রক্ষণশীল রাজনীতিবিদ ও জার্মানির সাবেক চ্যান্সেলর। ১৯৬৯ থেকে ১৯৭৬ সাল পর্যন্ত রাইনল্যান্ড-প্যালেটাইনেট প্রদেশের মিনিস্টার-প্রেসিডেন্ট ছিলেন। এছাড়াও, ১৯৮২ থেকে ১৯৯৮ সময়কালে সংযুক্ত জার্মান প্রজাতন্ত্রের চ্যান্সেলরের দায়িত্ব পালন করেন। জার্মানির পুণঃএকত্রিকরণে অবিস্মরণীয় ভূমিকা রাখেন ও ইউরোপের একতায় গুরুত্বপূর্ণ অবদান রাখেন। তার দল ক্রিস্টিয়ান-ডেমোক্র্যাটিক ইউনিয়ন (সিডিইউ)-এর অনুদান সম্পর্কীত বিষয়ে জড়িত ছিলেন। দলের আইনের বিরুদ্ধে তিনি নীতিগত অবস্থান রাখতেন যা রাখঢাক রেখে চলতেন না।
১৯৬০ সালে লাডবিগশাফেনের পৌর কাউন্সিলের নির্বাচনে জয়লাভ করেন। সেখানেই তিনি সিডিইউ দলের নেতা হিসেবে ১৯৬৯ সাল পর্যন্ত নেতৃত্ব দেন। এছাড়াও, ১৯৬৩ সালে ল্যান্ডট্যাগ থেকে নির্বাচিত হন ও ঐ সংসদীয় আসন থেকে সিডিইউ’র নেতার ভূমিকা পালন করেন। ১৯৬৬ থেকে ১৯৭৩ সাল পর্যন্ত সিডিইউ’র প্রাদেশিক শাখার প্রধান ছিলেন ও কেন্দ্রীয় সিডিইউ বোর্ডের সদস্য ছিলেন। দলের সভাপতি হিসেবে তিনি পিটার আলমেয়ারের স্থলাভিষিক্ত হন।
অটো ভন বিসমার্কের পর থেকে কোল দীর্ঘ ১৬ বছর জার্মানির চ্যান্সেলর হিসেবে ছিলেন। স্নায়ু যুদ্ধসহ জার্মানির পুণঃএকীকরণ দৃশ্য অবলোকন করেছেন। তন্মধ্যে জার্মানির পুণঃএকীকরণে প্রধান রূপরেখা প্রণয়নকারী হিসেবে তিনি বৈশ্বিকভাবে পরিচিতি পেয়ে আসছেন। ফরাসি প্রেসিডেন্ট ফ্রাঁসোয়া মিতেঁরার সাথে ম্যাসট্রিখট চুক্তির অধীনে ইউরোপীয় ইউনিয়ন গঠনে অসামান্য অবদান রেখেছেন।
১৯৮৮ সালে হেলমুট কোল, ফ্রাঁসোয়া মিতেঁরার সাথে যৌথভাবে সার্লেম্যাগনে পুরস্কার লাভ করেন। ফ্রাঙ্কো-জার্মান বন্ধুত্ব ও ইউরোপীয় ইউনিয়নে অবদান রাখায় একই সালে উভয়কে কার্লস্প্রিস প্রদান করা হয়।
আন্তর্জাতিক সহযোগিতায় অসামান্য অবদান রাখায় ১৯৯৬ সালে তিনি সম্মানসূচক প্রিন্স অব অস্টারিয়াস পুরস্কার পান। ১১ ডিসেম্বর, ১৯৯৮ সালে ইউরোপীয় রাষ্ট্রপ্রধানদের পক্ষ থেকে ইউরোপীয় সার্বভৌমত্ব ও সহযোগিতায় অসাধারণ অবদান রাখায় কোলকে ইউরোপের সম্মানিত নাগরিকের পদবী প্রদান করা হয়। তার পূর্বে শুধুমাত্র জ্যঁ মনেটকে এ সম্মাননা প্রদান করা হয়েছিল।
মার্কিন প্রেসিডেন্ট জর্জ এইচ. ডব্লিউ. বুশ এবং বিল ক্লিনটন তাকে বিংশ শতকের দ্বিতীয়ার্ধের সর্বশ্রেষ্ঠ ইউরোপীয় নেতা হিসেবে উল্লেখ করেন।
পাকিস্তান অধিরাজ্য

পাকিস্তান অধিরাজ্য ( "মোমালেকাত-এ-পাকিস্তান"; ) ১৪ আগস্ট ১৯৪৭ থেকে ২৩ মার্চ, ১৯৫৬ পর্যন্ত স্থায়ী একটি স্বাধীন রাষ্ট্র যা ব্রিটিশ ভারতের পূর্ব বাংলা, পশ্চিম পাঞ্জাব, সিন্ধু প্রদেশ, বেলুচিস্তান প্রদেশ, উত্তর-পশ্চিম সীমান্ত প্রদেশ নিয়ে গঠিত হয়েছিল।
১৯৪৭ সালে ভারতে ব্রিটিশ শাসনের সমাপ্তি ঘটলে ব্রিটিশ ভারত বিভক্ত হয়ে ভারত অধিরাজ্য ও পাকিস্তান অধিরাজ্য গঠিত হয়। ব্রিটিশ পার্লামেন্টে বিধিবদ্ধ "ভারতীয় স্বাধীনতা অধিনিয়ম ১৯৪৭" অনুসারে উক্ত রাষ্ট্র দুটির মেয়াদ ছিল তাদের নিজস্ব সংবিধান প্রখ্যাপিত না হওয়া পর্যন্ত। পাকিস্তানের ক্ষেত্রে সংবিধান কার্যকর করার তারিখ ছিল ২৩ মার্চ, ১৯৫৬। এই দিনই প্রতিষ্ঠিত হয় ইসলামী প্রজাতন্ত্রী পাকিস্তান।
ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তার প্রতিনিধিত্ব করেন দুই রাষ্ট্রের গভর্নর-জেনারেলগণ। ডোমিনিয়ন পর্যায়ের পাকিস্তানের গভর্নর-জেনারেল হলেন:
মার্ক বার্ত্রা

মার্ক বার্ত্রা আরেগাল (জন্ম ১৫ জানুয়ারি ১৯৯১) একজন স্পেনীয় পেশাদার ফুটবলার, যিনি বরুসিয়া ডর্টমুন্ড এর হয়ে একজন সেন্ট্রাল ডিফেন্ডার হিসেবে খেলেন।
কাতালোনিয়ার সান্ত জাউমে দেল দমেনিস এ জন্মগ্রহণ করেন বার্ত্রা। ১১ বছর বয়সে তিনি বার্সেলোনার যুব প্রকল্প লা মাসিয়ায় যোগ দেন। ২০০৯ সালে তিনি বি দলে সুযোগ পান।
২০১০ সালের ১৪ ফেব্রুয়ারি, অ্যাটলেটিকো মাদ্রিদের বিপক্ষে খেলায় বার্সেলোনার হয়ে তার অভিষেক হয়। জেফ্রেন সুয়ারেজের বদলি হিসেবে তিনি মাঠে নামেন। খেলায় বার্সেলোনা ২–১ ব্যবধানে পরাজিত হয়। এর এক বছর তিন মাস পর লা লিগায় দেপর্তিভো লা করুনার বিপক্ষে খেলায় প্রথম একাদশে জায়গা পান বার্ত্রা। তিনি পুরো ৯০ মিনিট খেললেও, খেলাটি গোলশূন্য ড্র হয়।
২০১১ সালের ২১ মে, বার্সেলোনার হয়ে বার্ত্রা তার প্রথম গোল করেন। মালাগার বিপক্ষে ঐ খেলায় বার্সেলোনা ৩–১ ব্যবধানে জয় লাভ করে। ২০১২–১৩ মৌসুমে সিনিয়র দলে জায়গা পাকা করলেও হ্যাভিয়ের মাশ্চেরানো, অ্যালেক্স সং এবং আদ্রিয়ানো করেইয়ার মত ডিফেন্ডারদের কারণে প্রথম একাদশে জায়গা করে নেয়া বার্ত্রার জন্য কঠিন ছিল। এছাড়া ম্যানেজার টিটো ভিলানোভা বার্ত্রার পরিবর্তে তাদের উপরই অধিক ভরসা করতেন। ঐ মৌসুমে বার্ত্রা সব ধরনের প্রতিযোগিতায় ১৬টি খেলায় মাঠে নামেন, সব মিলিয়ে মোট ৯০২ মিনিট তিনি মাঠে ছিলেন।
২০১৩ সালের ২৪ সেপ্টেম্বর, বার্সেলোনার হয়ে নিজের দ্বিতীয় গোল করেন মার্ক বার্ত্রা। খেলার প্রথমার্ধে ইনজুরি আক্রান্ত মাশ্চেরানোর বদলি হিসেবে নেমেছিলেন তিনি। ক্যাম্প ন্যু-তে রিয়াল সোসিয়েদাদের বিপক্ষে ঐ খেলায় বার্সেলোনা ৪–১ গোলের ব্যবধানে জয় লাভ করে।
২০১৬ সালে ৮০ লক্ষ ইউরোর বিনিময়ে বারত্রা জার্মান ক্লাব বরুসিয়া ডর্টমুন্ড এ যোগ দেন।
১৪ অগাস্ট ২০১৬ অনুসারে।
নাথান ব্র্যাকেন

নাথান ওয়াদে ব্র্যাকেন (; জন্ম: ১২ সেপ্টেম্বর, ১৯৭৭) নিউ সাউথ ওয়েলস প্রদেশে জন্মগ্রহণকারী সাবেক অস্ট্রেলীয় ক্রিকেটার। লম্বা বামহাতি ফাস্ট-মিডিয়াম বোলার হিসেবে তিনি উইকেটের উভয়দিকেই বলকে সুইং করাতে পারতেন। ক্রিকেট খেলার সকল স্তরে অস্ট্রেলিয়া দলের প্রতিনিধিত্ব করেছেন। ঘরোয়া ক্রিকেটে নিউ সাউথ ওয়েলস এবং ইংলিশ কাউন্টিতে গ্লুসেস্টারশায়্যার কাউন্টি ক্রিকেট ক্লাবের পক্ষ হয়ে খেলেছেন।
হাঁটুর আঘাতপ্রাপ্তিজনিত কারণে ২৮ জানুয়ারি, ২০১১ তারিখে ক্রিকেট খেলা থেকে অবসরের ঘোষণা দেন। পরবর্তীতে ৯ ফেব্রুয়ারি, ২০১২ তারিখে জানা যায় যে, তিনি হাঁটুর আঘাতপ্রাপ্তিতে ক্রিকেট অস্ট্রেলিয়াকে পুরোপুরি সেবা দিতে অক্ষম ছিলেন।
নিউ সাউথ ওয়েলসের পেনরিথে ব্র্যাকেন জন্মগ্রহণ করেন। তার বাবা-মায়ের নাম "গর্ডন" ও "রবিন"। শৈশবকাল অতিক্রমণ করেন ব্লু মাউন্টেন্স এলাকায়। সেখানে ফলকনব্রিজ প্রাইমারী ও স্প্রিংউড হাইস্কুলে অধ্যয়ন করেন।
বর্তমানে তিনি সেন্ট্রাল কোস্টে বসবাস করছেন। "হ্যালি রিচ-ব্র্যাকেন" নাম্নী এক রমণীকে বিয়ে করেন। তাদের সংসারে "চেজ" নামীয় সন্তান রয়েছে।যোগাযোগ বিষয়ে স্নাতক-পূর্ব শ্রেণীতে পড়াশোনা করছেন।
২০০৩ সালের ৪ ডিসেম্বর বর্ডার-গাভাস্কার ট্রফি প্রতিযোগিতায় ভারতীয় দলের বিপক্ষে ব্র্যাকেনের টেস্টে অভিষেক ঘটে। অস্ট্রেলিয়া দলের অন্যতম বোলার গ্লেন ম্যাকগ্রার আঘাতপ্রাপ্তির ফলেই তার এ অংশগ্রহণের সুযোগ ঘটে। টেস্টটি ড্র হয়, যাতে তার পরিসংখ্যান ছিল প্রথম ইনিংসে ২৬ ওভারে ১/৯০ ও দ্বিতীয় ইনিংসে ৪ ওভারে ২/১২। এরফলে অ্যাডিলেডে অনুষ্ঠিত দ্বিতীয় টেস্টে ওয়েস্টার্ন অস্ট্রেলিয়ান পেসার ব্রড উইলিয়ামস তার স্থলাভিষিক্ত হন। নির্বাচকমণ্ডলী শেষ দুই টেস্টের জন্য অ্যান্ড্রু বিকেলের পরিবর্তে তাকে জায়গা দেন। সিরিজটি ড্র হয়। এতে ব্র্যাকেন ৫৮.৫০ গড়ে ৬ উইকেট দখল করেন। অধিকাংশ বোলারই তেমন সফলকাম হননি।
ব্র্যাকেন তার সমগ্র খেলোয়াড়ী জীবনে তিনবার একদিনের আন্তর্জাতিক ক্রিকেটে ও একবার টুয়েন্টি২০ আন্তর্জাতিকে ম্যান অব দ্য ম্যাচের পুরস্কার লাভ করেন। ২০০১ সালে ব্র্যাডম্যান বর্ষসেরা তরুণ ক্রিকেটার নির্বাচিত হন। ২০০৭-০৮ মৌসুমে কমনওয়েলথ ব্যাংক সিরিজে নাথান ব্র্যাকেন ম্যান অব দ্য সিরিজ নির্বাচিত হন।
জন বন জভি

জন ফ্রান্সিস বনজিওভি, জুনিয়র (English: John Francis Bongiovi, Jr.;জন্ম ২ মার্চ ১৯৬২), সাধারণত জন বন জভি নামে পরিচিত, একজন মার্কিন সুরকার, গীতিকার, গায়ক, রেকর্ড প্রযোজক এবং অভিনেতা। তিনি রক ব্যান্ড বন জভির প্রতিষ্ঠাতা এবং প্রধান গায়ক হিসেবে অধিক পরিচিত, যা ১৯৮৩ সালে প্রতিষ্ঠিত হয়।
১৯৭৫সালে বন জভি ১৩ বছর বয়সে তার প্রথম ব্যান্ড 'Raze' এর সাথে গিটার ও পিয়ানো বাজানো সুরু করেন। ১৬ বছর বয়সে তিনি David Briyan এর সাথে দেখা করেন এবং "Atlantic City Expressway" নামে একটি ব্যান্ড গঠন করেন। ১৯৮০ সালে তিনি "The Rest" নামে আরেকটি ব্যান্ড বানান।
ডেল টমাস মর্টেনসেন

ডেল টমাস মর্টেনসেন একজন মার্কিন অর্থনীতিবিদ। তিনি ২০১০ সালে অর্থনীতিতে নোবেল পুরস্কার লাভ করেন।
মর্টেনসেন কার্নেগী মেলন ইউনিভার্সিটি থেকে অর্থনীতিতে পিএইচডি ডিগ্রি অর্জন করেন।
ফুটবলার

ফুটবলার বা ফুটবল খেলোয়াড় () একজন ব্যক্তির পোষাকি রূপ, যিনি বিশ্বের অনেক ধরনের ফুটবলের যে-কোন একটিতে অংশগ্রহণ করেন। বিশ্বে অনেকগুলো পৃথক ধরনের ক্রীড়া ফুটবল নামে পরিচিত। সর্বাধিক জনপ্রিয় ক্রীড়া ফুটবলের মধ্যে রয়েছে ফুটবল, আমেরিকান ফুটবল, কানাডিয়ান ফুটবল, অস্ট্রেলিয়ান রুলস ফুটবল, গেইলিক ফুটবল, রাগবি লীগ ও রাগবি ইউনিয়ন। তন্মধ্যে, উত্তর আমেরিকায় ফুটবলের সাথে জড়িত খেলোয়াড়গণ সচরাচর সকার প্লেয়ার নামে আখ্যায়িত হয়ে থাকেন। বিশ্বজুড়ে ফুটবল খেলোয়াড়দের প্রায় ২৫০ মিলিয়নের অধিক সংস্থা রয়েছে। এইসব সংস্থা খেলোয়াড়দের বিভিন্ন প্রকরের অধিকারসহ সুযোগ সুবিধা প্রদানের জন্য কাজ করে যাচ্ছে। অনেক ফুটবলারই বিশ্বব্যাপী বিভিন্ন নামী-দামী ক্লাবে চুক্তিতে আবদ্ধ হয়ে খেলেন ও প্রচুর অর্থ উপার্জন করেন। তারা দর্শকদের বিনোদনের লক্ষ্যে চোখ ধাঁধানো ক্রীড়াশৈলী উপস্থাপনা করে সংশ্লিষ্ট সকলের নজর কাড়েন। গুরুত্বপূর্ণ ফুটবল খেলাগুলো সরাসরি টেলিভিশনে প্রদর্শনের ফলে সংশ্লিষ্ট দর্শক-সমর্থকগণ নির্মল আনন্দ উপভোগ করেন।
ধারণা করা হয় যে, বিশ্বে আনুমানিক ২৫০ মিলিয়ন ফুটবল খেলোয়াড় রয়েছেন। তাদের অনেকেই বিভিন্ন ধরনের ফুটবলের সাথে জড়িত আছেন।
গবেষণায় দেখা গেছে যে, ফুটবল খেলোয়াড়গণ রেফারী কর্তৃক পেনাল্টি কিকে বাঁশী বাজানোর ২০০ মিলি সেকেন্ডের মধ্যে গোলপোস্টে শট নিলে তা অধিক কার্যকরী হয়। অন্যদিকে ফুটবলারগণ যদি সেকেন্ডের চেয়ে বেশি সময় নেন, তাহলে শটটি লক্ষ্যভ্রস্ট হবার সম্ভাবনা অধিক থাকে।
ফুটবল খেলোয়াড়রা প্রথমে অপেশাদার হিসেবে তাদের ক্যারিয়ার শুরু করে। পর্যায়ক্রমে তারা পেশাদারিত্ব ফুটবলের মাধ্যমে খ্যাতির উচ্চ পর্যায়ে নিজেদের নিয়ে যায়। সাধারণত স্থানীয় কোন দলে নিজেকে যুক্ত করার মাধ্যমে ফুটবলে যুক্ত হয়। যখন তারা নিজেদের মেধা,দক্ষতা প্রদর্শন করে তখন বিভিন্ন ফুটবল ক্লাব তাদেরকে নিজেদের দলে চুক্তি করতে আগ্রহ প্রকাশ করে। নিজস্ব দক্ষতা, অনন্য প্রতিভাগুণে সংশ্লিষ্টদের মনোযোগ আকর্ষণপূর্বক অন্যত্র খেলার প্রস্তাবনা পান ও চুক্তিতে আবদ্ধ হন। একবার চুক্তিতে স্বাক্ষর করা হয়ে গেলে তারা আরও নিখুঁত সুন্দর খেলা উপহার দেয়ার লক্ষ্যে আরও উন্নততর ফুটবলের কৌশল শিখতে থাকেন। সেরা খেলোয়াড়গণ একসময় উচ্চ পর্যায়ের দলে পেশাদারী খেলোয়াড় হিসেবে আবির্ভূত হন ও এর মাধ্যমে জীবনধারন করেন। এভাবে পর্যায়ক্রমে জাতীয় দলে অংশগ্রহণ করার মাধ্যমে বিভিন্ন আন্তর্জাতিক ক্লাবের হয়ে খেলার দ্বার উন্মুক্ত হয়।
২০১০ সালের মার্চে, ফুটবলভিত্তিক ফরাসি ম্যাগাজিন ফ্রান্স ফুটবল বিশ্বের সবচেয়ে ধনী ফুটবলারদের তালিকায় লিওনেল মেসিকে শীর্ষস্থানে রাখে। ২৯.৬ মিলিয়ন পাউন্ড (৩৩ মিলিয়ন ইউরো) বার্ষিক আয় নিয়ে ডেভিড বেকহ্যাম ও ক্রিস্তিয়ানো রোনালদোকে পেছনে ফেলে তিনি শীর্ষস্থান দখল করেন। বেতন, বোনাস ও মাঠের বাহিরের বিভিন্ন মাধ্যম হতে তিনি এই অর্থ আয় করে থাকেন। তার সর্বমোট সম্পত্তি হিসাব করা হয়েছে ১১০ মিলিয়ন ইউএস ডলার।
আমেরিকান ফুটবল খেলোয়াড়েরা সম্মুখে ঝুঁকে মাথায় বল লাগানোয় আঘাতপ্রাপ্তি ঘটে। এরফলে তারা আলঝেইমারে আক্রান্ত হতে পারেন। ট্যাকেল দেবার ফলে অধিকাংশ ফুটবলে আঘাত হয়ে থাকে।
এলিনর অস্ট্রম

এলিনর অস্ট্রম একজন মার্কিন অর্থনীতিবিদ।
ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৪ সালে রাষ্ট্রবিজ্ঞানে বিএ ডিগ্রি অর্জন করেন। এখান থেকেই ১৯৬২ সালে এমএ এবং ১৯৬৫ সালে পিএইচডি ডিগ্রি অর্জন করেন।
লিওনিদ হারউইচ

লিওনিদ হারউইচ (জন্ম: ২১ আগস্ট, ১৯৭১ - মৃত্যু: ২৪ জুন, ২০০৮) একজন পোলিশ-মার্কিন অর্থনীতিবিদ। তিনি ২০০৭ সালে অর্থনীতিতে নোবেল পুরস্কার পান। 
হারউইচ রাশিয়ার মস্কোতে জন্মগ্রহণ করেন। ১৯৩৮ সালে ইউনিভার্সিটি অব ওয়ারশো থেকে তিনি এলএলএম ডিগ্রি অর্জন করেন।
সিঁদুরে হলুদ মৌটুসি

সিঁদুরে হলুদ মৌটুসি (বৈজ্ঞানিক নাম: Cinnyris Cinnyris) যা টোনা বা টুনি হিসেবেও পরিচিত মৌটুসি জাতের পাখি। বাহারি এই পাখির রঙের মেলা শুধু পুরুষ পাখি বা টোনার দেহেই দেখা যায়। অন্যান্য মৌটুসি-নীলটুনির মতো টুনির দেহ অনুজ্জ্বল জলপাই রঙের।
সিঁদুরে হলুদ মৌটুসি পাখির ওজন মাত্র ছয় গ্রাম। ঠোঁটের আগা থেকে লেজের ডগা পর্যন্ত লম্বায় মাত্র ১৪-১৫ সেন্টিমিটার, যার মধ্যে লেজ চার ও ঠোঁট দুই সেন্টিমিটার। লেজ ছোট ও গোলাকার। পেট হালকা হলদে। মাথা ও মুখমণ্ডল ধূসর বা নীলচে ধূসর। অন্যদিকে, বাহারি টোনার মাথার চাঁদি, মুখমণ্ডল, কান-ঢাকনি ও গলা ধাতব নীল থেকে বেগুনি। মাথার পেছন, ঘাড়, পিঠ ও দেহের ওপরটা সিঁদুরে লাল। ডানার ওপরটা জলপাই। বুক-পেট ও লেজের নিচের দিক হলুদ। লেজের পালক নীল। এদের চোখ বাদামি রঙের। ঠোঁট, পা ও নখ কালো।
সিঁদুরে হলুদ মৌটুসি গানের পাখি। এরা চমৎকার জিট্-জিট্ স্বরে গান গায়। বেশ চঞ্চল, বেশিক্ষণ এক জায়গায় থাকে না। বাতাসে ঢেউ খেলিয়ে আলোর ঝিলিকের মতো একগাছ থেকে আরেকগাছে এবং ফুলে ফুলে উড়ে বেড়ায়।
এই পাখি অন্যান্য মৌটুসির মতো শূন্যে স্থির থেকে ফুলের মধু পান করে। মধুর অভাবে ছোট ছোট পোকা ও মাকড়সাও খেতে পারে।
সাধারণত এপ্রিল থেকে আগস্টের মধ্যে প্রজনন করে। গাছের পাতায় মাকড়সার জাল ও শেওলা দিয়ে ছোট ঝুলন্ত বাসা বানায়। বাসার একদিকে থাকে প্রবেশ পথ। তাতে দু-তিনটি সাদাটে ডিম পাড়ে স্ত্রী পাখি, যার ওপর থাকে হালকা লালচে-বাদামি ছিট। ডিম ফোটে ১৪-১৫ দিনে। স্ত্রী ও পুরুষ পাখি একত্রে মিলে ছানাদের খাওয়ায়।